திபெத்தின் போராட்டம் இன்று குறியீட்டளவிலேயே. உலகம் அதை கைவிட்டுவிட்டது. சீனா மூர்க்கமான வணிக ஆதிக்கமாக எழுந்துவந்துள்ளது. இன்று உலகுக்கு அது தேவையாக உள்ளது. இந்திய அரசே இந்திராகாந்தியின் இறப்புக்குப்பின் திபெத் விஷயத்தில் ஆர்வம் காட்டுவதில்லை. தலாய்லாமா பெரும்பாலும் இந்தியாவில் இல்லாமலிருப்பதும் அதனால்தான். ஆனால் அவர்களின் கோரிக்கை இன்றியமையாதது என்றால், அதற்கு வரலாற்றில் நிரந்தர மதிப்பு இருந்தால், அது அழியாது. என்றேனும் வாய்ப்புவருகையில் பேருருக்கொண்டு தன் இலக்கை அடையும்.